
ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ  ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀՀ  ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ
	1. Ընթացիկ իրավիճակը և իրավական ակտի ընդունման անհրաժեշտությունը

	1. Հայաստանի Հանրապետության 2026 թվականի պետական բյուջեով հաստատված 1018 «Պետական հատվածի արդիականացման ծրագիր» ծրագրի շրջանակներում ընթացիկ տարում անհրաժեշտություն է առաջացել ձեռք բերել ծառայություններ, որոնց իրականացման համար 2026 թվականի բյուջեն կազմելիս 11004 «Համաշխարհային բանկի աջակցությամբ իրականացվող Պետական հատվածի արդիականացման չորրորդ ծրագրի խորհրդատվական ծառայությունների ձեռքբերում» միջոցառմամբ ծախսեր նախատեսված չեն եղել։ Միաժամանակ, նշված ծառայությունների ձեռքբերման մրցութային գործընթացներն արդեն ավարտվել են կամ գտնվում են պայմանագրի կնքման փուլում, մասնավորապես՝
ա/ «Նախագծերի կառավարման ընթացակարգի մշակում և մոնիթորինգի և գնահատման (Մ և Գ) համակառավարական (whole-of-the-government) համակարգի համար տեխնիկական պահանջների մշակում» խորհրդատվական ծառայությունների մատուցման նպատակով 2026 թվականի ապրիլի 30-ին կնքվել է համապատասխան պայմանագիր,
բ/ «Քրեական դատարանի ստանդարտացված հայեցակարգային նախագծի և իմերսիվ թվային վիզուալիզացիայի փաթեթի մշակում» խորհրդատվական ծառայությունների մատուցման նպատակով 2026 թվականի հունիսի 15-ին կնքվել է համապատասխան պայմանագիր,
գ/ «ՀՀ-ում ընտանեկան և կենցաղային բռնության հարցերով թեժ գծի իրավական շրջանակի մշակում» խորհրդատվական ծառայությունների մատուցման նպատակով մրցույթի արդյունքներով հաղթող է ճանաչվել համապատասխան կազմակերպությունը, և պայմանագրի կնքումը նախատեսվում է մինչև 2026 թվականի հուլիսի 15-ը։

 2. Միևնույն ժամանակ վերոնշյալ ծրագրի 32003 «Համաշխարհային բանկի աջակցությամբ իրականացվող Պետական հատվածի արդիականացման չորրորդ ծրագրի շրջանակներում էլեկտրոնային կառավարման համակարգերի և սարքավորումների ձեռքբերում» միջոցառմամբ նախատեսված «Էլեկտրոնային քրեակատարողական համակարգի ձեռքբերում (նախագծում, մատակարարում և տեղադրում)» առաջադրանքի աշխատանքները նախատեսված չափով չեն իրականացվի, քանի որ նախորդ երկու անգամ հայտարարված մրցույթների արդյունքում հաղթող չի ճանաչվել։ Այդ պատճառով 2026 թվականին նախատեսված վճարումները չեն իրականացվի։ 
Վերը նշվածից ելնելով, ծրագրի անխափան գործունեությունն ապահովելու համար, անհրաժեշտություն է առաջացել  կատարել ծրագրի միջհոդվածային տարեկան վերաբաշխում, համաձայն որի կավելացվի 1018 «Պետական հատվածի արդիականացման ծրագիր» վարկային ծրագրի 11004 «Համաշխարհային բանկի աջակցությամբ իրականացվող Պետական հատվածին արդիականացման չորրորդ ծրագրի շրջանակներում խորհրդատվական ծառայությունների ձեռքբերում» միջոցառմամբ չբավարարող գումարը, որը առաջարկում ենք կատարել ի հաշիվ ծրագրի 32003 «Համաշխարհային բանկի աջակցությամբ իրականացվող Պետական հատվածի արդիականացման չորրորդ  ծրագրի շրջանակներում էլեկտրոնային կառավարման համակարգերի և սարքավորումների ձեռքբերում» միջոցառմամբ 2026 թվականի պետական բյուջեով հատկացված միջոցների:


	2. Առաջարկվող կարգավորման բնույթը


	Կարևորելով և առաջնահերթ խնդիր  համարելով վերոգրյալը առաջարկվում է՝   
Վարչապետի աշխատակազմի կողմից իրականացվող 1018 «Պետական հատվածի արդիականացման» ծրագրի շրջանակում  կատարել ծրագրի միջհոդվածային տարեկան վերաբաշխում, ըստ որի  կավելացվի (11004)  «Համաշխարհային բանկի աջակցությամբ իրականացվող Պետական հատվածի արդիականացման չորրորդ ծրագրի շրջանակներում խորհրդատվական ծառայությունների ձեռքբերում» միջոցառման (4861) հոդվածով  չբավարարող գումարը 226,330  հազ. ՀՀ դրամի չափով, այդ թվում՝  206,900.0 հազ. ՀՀ դրամ՝ վարկային միջոցներից,  19,430.0 հազ. ՀՀ դրամ՝ ՀՀ կառավարության համաֆինանսավորման միջոցներից:
Ծրագրի վերը նշված հոդվածով ավելացումը նախատեսվում է կատարել ի հաշիվ 32003 «Համաշխարհային բանկի աջակցությամբ իրականացվող Պետական հատվածի արդիականացման չորրորդ  ծրագրի շրջանակներում էլեկտրոնային կառավարման համակարգերի և սարքավորումների ձեռքբերում» միջոցառման (5129) հոդվածով  նախատեսված ծախսերի նվազեցման, այդ թվում՝ 206,900.0 հազ. ՀՀ դրամ՝ վարկային միջոցներից,  19,430.0 հազ. ՀՀ դրամ՝ ՀՀ կառավարության համաֆինանսավորման միջոցներից:


	3. Կապը ռազմավարական փաստաթղթերի հետ

	Միջոցառումը բխում է Հայաստանի Հանրապետության կառավարության 2021-2026 թվականների ծրագրի 2-րդ «Տնտեսություն» բաժնի 2.3 «Բարձր տեխնոլոգիաներ» կետի «Թվայնացում» ենթակետի դրույթներից, որոնք ուղղված են պետական կառավարման համակարգում թվային լուծումների ներդրմանը, պետական ծառայությունների թվայնացմանը, տեղեկատվական համակարգերի զարգացմանը և պետական կառավարման արդյունավետության բարձրացմանը։

	4. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը


	  Նախագիծը մշակվել է ՀՀ վարչապետի աշխատակազմի կողմից:







ՏԵՂԵԿԱՆՔ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ  ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ 

Նախագծի ընդունմամբ այլ իրավական ակտերում փոփոխություններ կատարելու անհրաժեշտություն չի առաջանում :

ՏԵՂԵԿԱՆՔ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2024 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ  ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ 

Նախագծի ընդունմամբ Հայաստանի Հանրապետության պետական բյուջեում ծախսերի կամ եկամուտների ավելացում կամ նվազում չի նախատեսվում:


3

